CELEX: 62019TN0327
Language: da
Date: 2019-05-30 00:00:00
Title: Sag T-327/19: Sag anlagt den 30. maj 2019 — Mubarak mod Rådet

29.7.2019   
            
            
               DA
            
            
               Den Europæiske Unions Tidende
            
            
               C 255/46
            
         
      Sag anlagt den 30. maj 2019 — Mubarak mod Rådet
      (Sag T-327/19)
      (2019/C 255/59)
      Processprog: engelsk
      
         Parter
      
      
         Sagsøger: Mohamed Hosni Elsayed Mubarak (Kairo, Egypten) (ved B. Kennelly, QC, barrister J. Pobjoy samt solicitors G. Martin, C. Enderby Smith og F. Holmey)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2019/468 af 21. marts 2019 (1) og Rådets gennemførelsesforordning (EU) 2019/459 af 21. marts 2019 (2) annulleres, for så vidt som de vedrører sagsøgeren.
               
            
                  —
               
               
                  Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres det gældende, at sagsøgte undlod at kontrollere, om de egyptiske myndigheder havde iagttaget sagsøgerens grundlæggende EU-rettigheder, herunder artikel 47 og 48 i Den Europæiske Unions charter om grundlæggende rettigheder, i forbindelse med den procedure og de undersøgelser, som sagsøgte støttede sig på.
               
            
                  2.
               
               
                  Med det andet anbringende gøres det gældende, at sagsøgte anlagde et urigtigt skøn ved at antage, at kriteriet for at opføre sagsøgeren på den i artikel 1 i Rådets afgørelse 2011/172/FUSP (3) og artikel 2 i Rådets forordning (EU) nr. 270/2011 af 21. marts 2011 (4) omhandlede liste var opfyldt.
               
            
         (1)  Rådets afgørelse (FUSP) 2019/468 af 21.3.2019 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten (EUT L 80 af 22.3.2019, s. 40).
      
         (2)  Rådets gennemførelsesforordning (EU) 2019/459 af 21.3.2019 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten (EUT L 80 af 22.3.2019, s. 1).
      
         (3)  Rådets afgørelse 2011/172/FUSP af 21.3.2011 om restriktive foranstaltninger over for visse personer, enheder og organer på baggrund af situationen i Egypten (EUT L 76 af 22.3.2011, s. 63).
      
         (4)  Rådets forordning (EU) nr. 270/2011 af 21.3.2011 om restriktive foranstaltninger over for visse personer, enheder og organer på baggrund af situationen i Egypten (EUT L 76 af 22.3.2011, s. 4).